Slang pik man in BenoniDie man vermoed hy is deur 'n rinkhals gepik Volgens Vanessa Jackson, woordvoerder van ER24, het die man moontlik op die slang getrap. Die slang was glo redelik stadig, moontlik weens die koue weer die afgelope ruk in die gebied. Die man vermoed dit was ŉ rinkhals. Paramedici is na die toneel ontbied en hulle het sy bene ondersoek. Die erns en diepte van die bytmerk kon egter nie bepaal word nie. Hulle het die man volgens sy simptome behandel en monitor hom tans om enige verdere simptome te behandel indien die gifstof deur sy bloedstroom opgeneem is. Die man is na die verre Oos-Rand-hospitaal geneem en is in ŉ stabiele toestand.